text: "Bare bryster på banen"
  16 juli 2011 kl. 16.49
  Der er langt fra FC Barcelona og AC Milan til hold som "Forlygterne" og "Bare Bryster på Banen". Men glæden ved at spille fodbold er alligevel stor.
  Næsten 2000 unge er denne weekend samlet til fodbold ø-lejr på Fanø.
  Både danske og udenlandske hold stiller op til den 31. udgave af Danmarks største stævne for fem-mands fodbold. 
  Her gælder det for hold som "Autoriserede Alkoholikere" og "FC Hollandaise" om at vinde ærefulde titler, men nok også mest om at have en sjov weekend i hinandens selskab.
  